Imtella' Marzu 31, 2021 - Aġġornata 31 Ta' Marzu, 2021 8:53am Il-kelb tal-President Amerikan Joe Biden reġa' spiċċa fl-aħbarijiet wara li gidem persuna oħra fil-White House. Major huwa l-iżgħar minn żewġt iklieb tar-razza German Shepard li għandu l-President Amerikan. Il-kelb għandu tliet snin u ġie adottat minn Biden fl-2018. Il-kelb l-ieħor ta' Biden, Champ, għandu 13-il sena. Wara li gidem impjegat ftit ilu, il-kelb ġie meħud għal taħriġ biex jiġi evitat inċident simili imma meta rritorna reġa' gidem ieħor. Biden sostna li 85% tal-impjegati fil-White House jħobbuh lil Major u żied li l-kelb għadu qed jidra l-ambjent.